En ganske liten (ca. 7 millimeter), spinkel, brun trebukk. Dekkvingene er forkortede og dekker bare omtrent halve bakkroppen, flygevingene er heller ikke dekkede. Hannens antenner er tynne og omtrent dobbelt så lange som kroppen. Hodet er kort og bredt, betydelig bredere enn pronotum, som er tønneformet og noe lengre enn bredt. Dekkvingene er forholdsvis tynne og spriker i midten. Beina er ganske tynne og nokså lange.